02012073112960008 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1207 

31 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της Συστατικής Πράξεως του ίδιου Νομι¬ 


κού Προσώπου Κοινοτική Βιβλιοθήκη Καινούργιου 

Τριχωνίδος Ν. Αιτωλ/νίας . 1 

Συμπλήρωση της 16468/22.5.86 απόφασης του 
Υπουργού Εσωτερικών, όπως αυτή μεταγενέστερα 

τροποποιήθηκε . 2 

Ειδική Αναγνώριση ως Φιλανθρωπικού του Σωματείου 
υπό την επωνυμία «Σύλλογος Γονέων και Φ'ιλων 

Ατόμων με Ειδ. Ανάγκες Ν. Ηρακλείου» . 3 

Διενέργεια υποχρεωτικού αναδασμού υψηλής ζώνης 

Κουκλιών Ν. Ιωαννίνων . 4 

Κατάρτιση Οργανισμού Εσωτερικής Υπηρεσίας του 
Συμβουλίου Περιοχής της 3ης εδαφικής περιφέ¬ 
ρειας Νομού Καβάλας . 5 

Υπαγωγή προσωπικού της Κοινότητας Κόρφου Ν. Κο¬ 
ρινθίας στις διατάξεις Α' μέρους Ν. 1188/81 _ 6 

Τροποποίηση της συστατικής πράξης της Δημοτικής 
Επιχείρησης Κοινωνικοπολιτιστικής και Οικονομι¬ 
κής ανάπτυξης Δήμου Αριδαίας Ν. Πέλλας . 7 

Διορισμός μελών Διοικητικής Επιτροπής Στρατιωτικών 
Επιτάξεων (ΔΕΣΕ) στο Ν. Φθιώτιδας . 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. ΕΣ 4592/95 (1) 

Τροποποίηση της Συστατικής Πράξεως του ίδιου Νομικού 

Προσώπου Κοινοτική Βιβλιοθήκη Καινούργιου Τριχωνί- 

δος Ν. Αιτωλ/νίας. 

Ο ΑΝΑΠΛ. ΠΕΡΙΦ. Δ/ΝΤΗ Ν ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρ. 187 του Δ.Κ.Κ. (Π.Δ./323/ 
89). 

2. Την αριθ. 12/1983 απόφαση του Κοινοτικού Συμβου¬ 
λίου Καινούργιου, με την οποία συστήθηκε στη εν λόγω 
Κοινότητας, ίδιο Νομικό Πρόσωπο με το όνομα Κοινοτική 
Βιβλιοθήκη Καινούργιου Τριχωνίδος. 

3. Την αριθ. 29035/83 απόφαση του Υπουργού Εσωτε¬ 
ρικών, η οποία δημοσιεύθηκε στο αριθ. 347/16.6.1983 


φύλλο της Εφημερίδας της Κυβερνήσεως (τεύχος Β) σχε¬ 
τικά με την σύσταση του ίδιου Νομικού Προσώπου. 

4. Το αριθ. 265/31.8.94 Π.Δ. που δημοσιεύθηκε στο 
144/31.8.1994 φύλλο της Ε.τ.Κ. (τεύχος Α) σύμφωνα με 
το οποίο οι Κοινότητες Καινούργιου και Προσήλιων Τριχω¬ 
νίδας, ενώθηκαν και απετέλεσαν Δήμο με το όνομα Δήμος 
θεστιέων και με έδρα τον συνοικισμό Καινούργιο. 

5. Την αριθ. 21 /1995 απόφαση του Δημοτικού Συμβου¬ 
λίου του νεοσυσταθέντως Δήμου θεστιέων, σύμφωνα με 
την οποία τροποποιείται η αριθ. 12/1983 απόφαση του 
Κοινοτικού Συμβουλίου, που αφορούσε την σύσταση του 
ίδιου Νομικού Προσώπου με το όνομα Κοινοτική Βιβλιο¬ 
θήκη Καινούργιου Τριχωνίδας. 

5. Τις διατάξεις των Ν. 2218 και 2240/94. 

6. Την αρ. 2935/30.5.1996 απόφαση Γεν. Γραμ. Περι¬ 
φέρειας Δυτικής Ελλάδος, αποφασίζουμε: 

1. Τροποποιούμε την αριθ. 12/1983 απόφαση του Κοι¬ 
νοτικού Συμβουλίου Καινούργιου όπως αυτή τροποποιή¬ 
θηκε με την 40/1983 όμοια, με την οποία συστήθηκε ίδιο 
Νομικό Πρόσωπο με το όνομα Κοινοτική Βιβλιοθήκη Και¬ 
νούργιου Τριχωνίδας. 

α) Ως προς την επωνυμία του Νομικού Προσώπου το 
οποίο στο εξής μετονομάζεται: Δημοτική Βιβλιοθήκη θε¬ 
στιέων και 

β) Αντικαθιστούμε την παργ. 5 της άνω απόφασης ως 
εξής: 

Το συνιστώμενο Νομικό Πρόσωπο διοικείται από 5/ 
μελές (αντί 7/μελές) Δ.Σ. που αποτελείται από τον Δή¬ 
μαρχο ως Πρόεδρο του Δημ. Συμβουλίου και τριών (3) Ευ- 
πολήπτων Προσώπων του Δήμου οριζομένων υπό του Δη¬ 
μοτικού Συμβουλίου ως μελών της, για 4ετή θητεία. 

2. Κατά τα λοιπά ισχύει η αριθ. ΕΣ 15538/13.6.1983 
απόφασή μας. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Προϋπολογισμού του Νομικού 
Προσώπου της Δημοτικής Βιβλιοθήκης. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί στο Δήμο θεστιέων. 

Μεσολόγγι, 11 Δεκεμβρίου 1996 

Ο Αναπλ. Περιφ. Διευθυντή 
Ε. ΣΥΡΡΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 31982 (2) 

Συμπλήρωση της 16468/22.5.86 απόφασης του Υπουρ¬ 
γού Εσωτερικών, όπως αυτή μεταγενέστερα τροποποι¬ 
ήθηκε. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 410/ 
95). 

2. Την απόφαση του Υπουργού Εσωτερικών αριθμ. 
25025/9.4.1984 (ΦΕΚ 244/19.4.84 τ.Β'). 

3. Την αριθμ. 561 /96 απόφαση του Δημοτικού Συμβου¬ 
λίου του Δήμου Ιωαννιτών, αποφασίζουμε: 

Τροποποιούμε την παρ. 7 της 16468/22.5.86 απόφα¬ 
σης του Υπουργού Εσωτερικών, όπως αυτή μεταγενέ¬ 
στερα τροποποιήθηκε, ως εξής: 

Ο Δήμος Ιωαννιτών διαθέτει στην επιχείρηση το χρημα¬ 
τικό ποσό των 1.049.100.000 δρχ. ως ίδια συμμετοχή στο 
αρχικό κεφάλαιό της (αύξηση κατά 50.000.000). 

Κάλυψη δαπάνης: ( Αρθρο 27 Ν. 2081/92). 

Με την παρούσα κανονιστική πράξη ο Δήμος Ιωαννιτών 
επιβαρύνεται εφάπαξ με το ποσό των 50.000.000 δρχ. 
(σελ. 37 Κ.Α. 212.9). 

Κατά τα λσιπά ισχύει η προηγούμενη απόφαση, όπως 
έχει τροποποιηθεί μεταγενέστερα. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ιωάννινα, 16 Δεκεμβρίου 1996 

Ο Διευθυντής 

ΒΑΣ. ΧΗΤΑΣ 

-♦- 

Αριθ. 2866 < 3 ) 

Ειδική Αναγνώριση ως Φιλανθρωπικού του Σωματείου υπό 

την επωνυμία «Σύλλογος Γονέων και Φ’ιλων Ατόμων με 

Ειδ. Ανάγκες Ν. Ηρακλείου». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Το Ν.Δ. 1111/72 «Περί Φιλανθρωπικών Σωμα¬ 
τείων». 

2. Το Π.Δ. 465/84 «Περί μεταβιβάσεως αρμοδιοτήτων 
του Υπουργού στους Νομάρχες». 

3. Τις διατάξεις του άρθρου 39 του Ν. 2218/94 «Ίδρυση 
Νομαρχιακής Αυτοδιοίκησης, τροποποίηση διατάξεων για 
την Πρωτοβάθμια Αυτ/ση και την Περιφέρεια και άλλες 
διατάξεις (ΦΕΚ 90/13.6.94). 

4. Τις διατάξεις του Ν. 2240/94 «Συμπλήρωση διατά¬ 
ξεων για την Νομαρχιακή Αυτοδιοίκηση και άλλες διατά¬ 
ξεις (ΦΕΚ 153/90). 

5. Τον Οργανισμό Οργάνωσης και Λειτουργίας της Νο¬ 
μαρχιακής Αυτ/σης Ηρακλείου (ΦΕΚ 353/4.5.95 τ.Β). 

6. Την αριθ. 188/1987 απόφαση του Πολυμελούς Πρω¬ 
τοδικείου Ηρακλείου. 

7. Την αριθ. 23/2.6.96 απόφαση της Γεν. Συνέλευσης 
των μελών του εν λόγω Σωματείου. 

8. Την από 14.7.96 αίτηση του Σωματείου, αποφασί¬ 
ζουμε: 

Την Ειδική Αναγνώριση ως Φιλανθρωπικού του Σωμα¬ 
τείου υπό την επωνυμία «ΣΥΛΛΟΓΟΣ ΓΟΝΕΩΝ ΚΑΙ ΦΙ¬ 
ΛΩΝ ΑΤΟΜΩΝ ΜΕ ΕΙΔ. ΑΝΑΓΚΕΣ Ν. ΗΡΑΚΛΕΙΟΥ» γιατί 


προβλέπει την δημιουργία ασύλου για ισόβια θεραπεία, 
περίθαλψη, στέγαση και διατροφή αναπήρων και ανιάτων 
που αδυνατούν να αυτοεξυπηρετηθούν και κατά προτε¬ 
ραιότητα άτομα άνω των 25 ετών δεδομένου ότι δεν υπάρ¬ 
χει τέτοιο Ίδρυμα στο Νομό μας, σύμφωνα με τις διατάξεις 
του Καταστατικού του. 

Στο εξής κάτω από τον τίτλο του εν λόγω Σωματείου 
(επωνυμία) θα αναγράφεται υποχρεωτικά η φράση «Ειδι- 
κώς αναγνωρισμένο ως Φιλανθρωπικό». 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού μέχρι ενάρξεως της 
λειτουργίας του. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ηράκλειο, 30 Αυγούστου, 1996 

Ο Νομάρχης 
Γ. ΓΑΡΕΦΑΛΑΚΗΣ 

-♦- 

Αριθ. 14147 ( 4 ) 

Διενέργεια υποχρεωτικού αναδασμού υψηλής ζώνης Κου¬ 
κλιών Ν. Ιωαννίνων 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Το άρθρο 3 του Ν. 2218/1994. 

2. Το Ν. 674/77 «περί αναδασμού της γης κ.λπ.». 

3. Την υπ’ αριθ. 11995/20.8.1996 απόφασή μας «περί 
εγκρίσεως της μελέτης αρδευτικού δικτύου Κουκλιών 
υψηλής ζώνης Β’ φάσης». 

4. Το υπ’ αριθ. 17321/3.12.96 έγγραφο της Διευθύν- 
σεως Τεχνικών Υπηρεσιών, με το οποίο εισηγείται τη διε¬ 
νέργεια υποχρεωτικού αναδασμού στην εν λόγω πε¬ 
ριοχή. 

5. Σχετική εισήγηση της Δ/νσεως Γεωργίας, αποφασί¬ 
ζουμε: 

Να γίνει υποχρεωτικός αναδασμός στην περιοχή 
«Υψηλή Ζώνη Κουκλιών Ν. Ιωαννίνων Β' φάση», σε έκταση 
2.800 στρεμμάτων περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 9 Δεκεμβρίου 1996 
Ο Νομάρχης 

ΝΙΚΟΛΑΟΣ ΖΑΡΜΠΑΛΑΣ 
-♦- 

Αριθ. 30/14983 ( 5 ) 

Κατάρτιση Οργανισμού Εσωτερικής Υπηρεσίας του Συμ¬ 
βουλίου Περιοχής της 3ης εδαφικής περιφέρειας Νο¬ 
μού Καβάλας. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΚΑΒΑΛΑΣ 
Έχοντας υπόψη: 

1) Τη διάταξη του άρθρου 14 του Ν. 2399/96 (ΦΕΚ 
90Α/96), με την οποία καταργείται η θέση του Περκρ. Δ/ 
ντή και την αριθ. 5603/95 απόφαση του Γεν. Γραμματέα 
Περιφέρειας Ανατολικής Μακεδονίας Θράκης, με την 
οποία ορίσθηκε αναπληρωτής αυτού. 

2) Τις διατάξεις του άρθρου 214 του Π.Δ/τος 410/95. 

3) Τις διατάξεις των άρθρων 2,12 (όπως τροποποιήθη- 

καν με το άρθρο 8 παρ. 5 του Ν. 2307/95) και 320 του Ν 
1188/81. 

4) Τις διατάξεις του Ν. 1586/86. 

5) Το Π.Δ/γμα 37α/1987 όπως τροποποιήθηκε και συ¬ 
μπληρώθηκε με το Π.Δ/γμα 22/1990. 

6) Τις διατάξεις των άρθρων 34-38 του Ν. 2190/94. 

7) Το αριθ. 15/11.5.1995 Π.Δ/γμα (ΦΕΚ 92/Α) με το 
οποίο καθορίστηκαν οι εδαφικές περιφέρειες, η έδρα και 
η ονομασία των συμβουλίων περιοχής Ν. Καβάλας. 

8) Την σύμφωνη γνώμη του Υπηρεσιακού Συμβουλίου 
υπαλλήλων Ο.Τ.Α. Ν. Καβάλας, που διατυπώθηκε στο 
αριθ. 3/4.11.1996 πρακτικό (θέμα 2ο). 

9) Την αριθ. 8/1996 απόφαση του Διοικητικού Συμβου¬ 
λίου, του Συμβουλίου Περιοχής της 3ης εδαφικής περιφέ¬ 
ρειας Ν. Καβάλας, αποφασίζουμε: 

Καταρτίζουμε τον Οργανισμό Εσωτερικής Υπηρεσίας 
του Συμβουλίου Περιοχής της 3ης εδαφικής Περιφέρειας 
του Νομού μας, κατά τα οριζόμενα στην αριθ. 8/96 από¬ 
φαση του Διοικητικού Συμβουλίου και στην αριθ. 3/96 
σύμφωνη γνωμοδότηση του Υπηρεσιακού Συμβουλίου 
υπαλλήλων Ο.Τ.Α. Ν. Καβάλας (θέμα 2ο), ως εξής: 

Οργανισμός Εσωτερικής Υπηρεσίας του Συμβουλίου 
Περιοχής της 3ης εδαφικής Περιφέρειας Ν. Καβάλας. 

'Αρθρο 1 

Τις υπηρεσίες του Συμβουλίου Περιοχής συγκροτούν: 
Α. Το γραφείο Προέδρου - Αντιπροέδρου. 

Β. Η Διεύθυνση. 

Άρθρο 2 

Οι ανωτέρω υπηρεσίες - μονάδες διαρθρώνονται ως 
εξής: 

Α. Το γραφείο Προέδρου - Αντιπροέδρου 

1. Ιδιαίτερο γραφείο Προέδρου - Αντιπροέδρου. 

Β. Διεύθυνση Συμβουλίου Περιοχής 

1. Τμήμα Διοικητικού - Οικονομικού και παροχής υπη¬ 
ρεσιών προς τους πολίτες 

2. Τμήμα Σχεδιασμού - Προγραμματισμού και Τεχνικής 
Υποστήριξης. 

Άρθρο 3 

Η οργανική σύνθεση και κατάταξη των θέσεων του προ¬ 
σωπικού του Συμβουλίου Περιοχής ορίζεται ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. ΚΑΤΗΓΟΡΙΑ ΠΕ 

α) Κλάδος ΠΕΙ Διοικητικός 
θέσεις μία (1) με βαθμούς Δ-Α. 

2. ΚΑΤΗΓΟΡΙΑ ΤΕ 

α) Κλάδος ΤΕ17 Διοικητικός-Λογιστικός 
θέσεις μία (1) με βαθμούς Δ-Α. 

3. ΚΑΤΗΓΟΡΙΑ ΔΕ 

α) Κλάδος ΔΕΙ Διοικητικός 
θέσεις μία (1) με βαθμούς Δ-Α 

4. ΚΑΤΗΓΟΡΙΑ ΥΕ 

α) Κλάδος ΥΕ1 Κλητήρων - θυρωρών - Γενικών Καθη¬ 
κόντων 

θέσεις μία (1) με βαθμούς Ε-Β 
β) Κλάδος ΥΕ16 Προσωπικό Καθ/τας 
θέσεις μία (1) με βαθμούς Ε-Β 
Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
1. ΚΑΤΗΓΟΡΙΑ ΠΕ 
α) Κλάδος ΠΕ3 Πολιτικών Μηχανικών 
θέσεις μία (1) με βαθμούς Δ-Α 


β) Κλάδος ΠΕ5 Μηχανολόγων-Μηχανικών, Ηλεκτρολό- 
γων-Μηχανικών, Μηχανολόγων-Ηλεκτρολόγων Μηχανι¬ 
κών. 

θέσεις μία (1) με βαθμούς Δ-Α 
γ) Κλάδος ΠΕ9 Γεωπόνων 
θέσεις δύο (2) με βαθμούς Δ-Α 
δ) Κλάδος ΠΕΙ 4 Δασολόγων 
θέσεις μία (1) με βαθμούς Δ-Α 

2. ΚΑΤΗΓΟΡΙΑ ΤΕ 

α) Κλάδος ΤΕ3 Τεχνολόγων Πολιτικών Μηχανικών 
θέσεις μια (1) με βαθμούς Δ-Α. 

3. ΚΑΤΗΓΟΡΙΑ ΔΕ 

α) Κλάδος ΔΕ24 Ηλεκτρολόγων 
θέσεις μία (1) με βαθμούς Δ-Α 
β) Κλάδος ΔΕ28 Χειριστών μηχ/των έργων 
θέσεις δύο (2) με βαθμούς Δ-Α 
γ) Κλάδος ΔΕ29 Οδηγών 
θέσεις δύο (2) με βαθμούς Δ-Α 
δ) Κλάδος ΔΕ30 Τεχνικών (υδραυλικών) 
θέσεις δύο (2) βαθμούς Δ-Α. 

Άρθρο 4 

Οι αρμοδιότητες και τα αντικείμενα κάθε υπηρεσιακής 
μονάδας καθορίζονται ως εξής: 

Α. ΓΡΑΦΕΙΟ ΠΡΟΕΔΡΟΥ - ΑΝΤΙΠΡΟΕΔΡΟΥ 
Ιδιαίτερο γραφείο Προέδρου - Αντιπροέδρου 

- Διεξάγει την προσωπική αλληλογραφία του Προέδρου 
του Συμβουλίου Περιοχής και τηρεί το αρχείο αυτής. 

- Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές, Συλλόγους και 
Πολίτες. 

- Τηρεί ημερολόγιο των προσωπικών επαφών του Προέ¬ 
δρου εντός και εκτός Συμβουλίου Περιοχής. 

- Παρακολουθεί όλη τη δραστηριότητα του Συμβουλίου 
Περιοχής. 

- Αναλαμβάνει τη συγγραφή των κειμένων και των επι¬ 
στολών του Προέδρου. 

- Παραλαμβάνει τον ημερήσιο και περιοδικό τύπο κα¬ 
θώς και όλα τα έντυπα που αποστέλλονται στο Συμβούλιο 
Περιοχής. 

-Επιμελείται την καθημερινή αποδελτίωση του Τύ¬ 
που. 

- Συντάσσει απαντήσεις σε σχόλια ή άρθρα που αφο¬ 
ρούν το Συμβούλιο Περιοχής. 

- Δίνει κάθε πληροφορία στους δημότες και δέχεται έγ¬ 
γραφες ή προφορικές αναφορές και παράπονα πολι¬ 
τών. 

- Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
φούν από τον Πρόεδρο. 

Β. ΔΙΕΥΘΥΝΣΗ 
1. Προϊστάμενος Διεύθυνσης 

- Προϊσταται των Τμημάτων και Γραφείων που υπάγο¬ 
νται στην αρμοδιότητά του. 

- Παρακολουθεί, εποπτεύεσαι ελέγχει την παρουσία, 
την πειθαρχία, την υπηρεσιακή απόδοση και επίδοση όλων 
των υπαλλήλων της Διεύθυνσής του, την τήρηση των Νό¬ 
μων, Διαταγμάτων, αποφάσεων κ.λπ. που αφορούν στο 
Συμβούλιο Περιοχής και τους καθοδηγεί κατά την εκτέ¬ 
λεση των υπηρεσιακών τους καθηκόντων. 

- Κατανέμει την εργασία στους υπαλλήλους της Διεύ- 

θυνσης ανάλογα με τις συνολικές ανάγκες των Τμημάτων 
και με τη συνεργασία των Προϊσταμένων. 

- Μπορεί να απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε Τμήμα. 

- Ενημερώνεται για όλη την εισερχόμενη και εξερχό- 
μενη αλληλογραφία που αφορά στη Διεύθυνση, χαρακτη¬ 
ρίζει και κατανέμει αυτή σύμφωνα με τις αρμοδιότητες 
των Τμημάτων ή Γραφείων που υπάγονται στη Διεύθυνση 
και δίνει τις αναγκαίες οδηγίες ατούς προϊσταμένους για 
τις ενέργειες που πρέπει να γίνουν. 

-Υπογράφει αποφάσεις ύστερα από εξουσιοδότηση 
του Προέδρου και τα υπηρεσιακά έγγραφα. 

- θεωρεί με τη μονογραφή του και υποβάλλει όλα τα έγ¬ 
γραφα που συντάσσονται από τα Τμήματα και Γραφεία της 
Διεύθυνσης για έγκριση και υπογραφή από τον Πρόεδρο ή 
το νόμιμο αναπληρωτή του καθιστάμενος έτσι συνυπεύ- 
θυνος για τη νομιμότητα της ενέργειας. 

- θεωρεί τη βεβαίωση της εργασίας του προσωπικού 
που υπηρετεί στη Διεύθυνση. 

- Εισηγείται τα θέματα της αρμοδιότητάς του στον Πρό¬ 
εδρο, υπογράφοντας τις σχετικές εισηγήσεις. 

- Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του 
Συμβουλίου Περιοχής και αναπτύσει τις απόψεις του πάνω 
στα διάφορα υπηρεσιακά θέματα. 

-Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν Προϊσταμένους Τμημάτων και διατυ¬ 
πώνει τη γνώμη του σε δεύτερο βαθμό στις υπηρεσιακές εκ¬ 
θέσεις των υπολοίπων υπαλλήλων οι οποίες συντάσσονται 
από τους Προϊσταμένους των υπηρεσιακών μονάδων. 

- Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση τών τυχόν μεταξύ 
αυτών και των υπηρεσιών της Διέυθυνσης διαφορών. 

2. Προϊστάμενοι Τμημάτων 

- Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσιακή που προΐστανται. 

- Φροντίζουν για την εφαρμογή των Νόμων, Διαταγμά¬ 
των και των αποφάσεων και εγκυκλίων που τους κοινο- 
ποιοιούνται, ενημερώνοντας τους υπαλλήλους τους δίνο¬ 
ντας παράλληλα τις αναγκαίες επεξηγηματικές οδηγίες 
για την εκτέλεσή τους. 

- Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

- Εκτελούν τις εντολές των Διευθυντών, εισηγούνται σ’ 
αυτούς τις υποθέσεις της αρμοδιότητας τους, υποβάλ¬ 
λουν δε σ’ αυτούς υπηρεσιακές εκθέσεις και σημειώματα 
για την πορεία των εργασιών του Τμήματος καθώς και των 
υποθέσεων που εκκρεμούν. 

- Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

- Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 


- Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

- Βεβαιώνουν την εργασία του προσωπικού που υπηρε¬ 
τεί στην Υπηρεσία τους. 

3. Λοιπό προσωπικό 

- Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που ε'ιναι τοποθετημένοι οι 
υπάλληλοι, ανεξάρτητα από την εργασιακή τους σχέση, 
εκτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των προϊσταμένων τους, σύμφωνα με την κεί¬ 
μενη νομοθεσία. 

- Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κλπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε 
αμέλεια ή κακή χρήση. 

- Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και ε'ιναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλους και άλλα παραστατικά. 

- Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

- Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

α) Τμήμα Διοικητικού - Οικονομικού και Παροχής υπη¬ 
ρεσιών προς τους πολίτες. 

- Στην αρμοδιότητα του Τμήματος ανήκουν τα αφορώ- 
ντα στο προσωπικό, στη Γραμματειακή υποστήριξη του 
Συμβουλίου περιοχής και στα οικονομικά του Συμβουλίου 
Περιοχής καθώς και κάθε δραστηριότητας (παροχή υπη¬ 
ρεσίας) και μέσω της ανάθεσης αρμοδιοτήτων από τους 
Ο.Τ.Α. - μέλη, που αποβλέπει στην αναβάθμιση της ποιό¬ 
τητας της ζωής των κατοίκων. 

- Τηρεί πρωτόκολλο εισερχομένων και εξερχομένων 
εγγράφων, τα οποία διεκπεραιώνει στις αρμόδιες υπηρε¬ 
σίες. 

- Αναλαμβάνει τη δακτυλογράφιση και διεκπεραίωση 
της αλληλογραφίας των υπηρεσιών του Συμβουλίου Πε¬ 
ριοχής. 

- Φροντίζει για τη δημοσίευση των διακηρύξεων και των 
ανακοινώσεων των υπηρεσιών του Συμβουλίου Περιο¬ 
χής· 

- Είναι υπεύθυνο για την εφαρμογή όλων των Νόμων και 
διαταγμάτων που αφορούν στο πάσης φύσεως προσωπικό 
του Συμβουλίου Περιοχής και ασκεί τις αρμοδιότητες που 
απορρέουν από τον Κώδικα κατάστασης Δημοτικών και 
Κοινοτικών Υπαλλήλων (Ν. 1188/81). 

- Τηρεί Μητρώο ευρετήριο και τους ατομικούς φακέλ- 
λους του μόνιμου και με σχέση εργασίας Ιδιωτικού Δίκαιου 
Προσωπικού. 

- Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων. 

- Εφαρμόζει το Πειθαρχικό Δίκαιο. 

- Καταρτίζει τις ονομαστικές καταστάσεις των μονίμων 
υπαλλήλων του Συμβουλίου Περιοχής κατά κλάδο και 

βαθμό, όπως ορίζουν οι σχετικές διατάξεις και συντάσσει 
τα σχέδια Οργανισμού Εσωτερικής Υπηρεσίας. 

- Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

- Διεκπεραιώνει κάθε υπόθεση που έχει σχέση με τη 
χορήγηση της σύνταξης και των παροχών στο οικείο Τα¬ 
μείο Ασφάλισης των υπαλλήλων του Συμβουλίου Περιοχής 
που φεύγουν από την Υπηρεσία, καθώς και την αναγνώ¬ 
ριση και εξαγορά της προϋπηρεσίας τους, όπως και κάθε 
υπόθεση που έχει σχέση με τη συνταξιοδότηση του Ιδιωτι¬ 
κού Δικαίου προσωπικού και την καταβολή της προβλεπό- 
μενης από το Νόμο αποζημίωσης. 

- Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

- Εκδίδει ή κοινοποιεί εγκυκλίους που αφορούν στην 
υπηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

- Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

- Εισηγείται στον Πρόεδρο για τη συγκρότηση των ανα¬ 
γκαίων επιτροπών και ομάδων εργασίας. 

- Εισηγείται στον Πρόεδρο για τα προσωπικά αιτήματα 
των υπαλλήλων. 

- Παρακολουθεί τη μισθοδοτική κατάσταση όλων των 
εργαζομένων στο Συμβούλιο Περιοχής και εκδίδει τις σχε¬ 
τικές βεβαιώσεις και πιστοποιητικά όποτε ζητούνται. 

-Τηρεί βοηθητικούς φακέλλους και βιβλία που κατά 
την κρίση του προϊσταμένου είναι αναγκαία για την εύ¬ 
ρυθμη λειτουργία του Τμήματος. 

- Καταρτίζει σε συνεργασία με τις αρμόδιες υπηρεσίες 
του Συμβουλίου Περιοχής τον Προϋπολογισμό Εσόδων - 
Εξόδων και τον υποβάλλει έγκαιρα αρμοδίως. 

- Παρακολουθεί την πορεία εκτέλεσης του Προϋπολο¬ 
γισμού Εσόδων - Εξόδων, εισηγείται την αναμόρφωσή 
του, την εγγραφή νέων εσόδων και τη χορήγηση συμπλη¬ 
ρωματικών πιστώσεων. 

- Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

- Παρακολουθεί την πορεία των εξόδων και ενημερώνει 
εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφώνται. 

- Τηρεί Αρχείο ετήσιων απολογισμών Εσόδων - Εξόδων 
του Συμβουλίου Περιοχής σύμφωνα με τα απολογιστικά 
στοιχεία που συντάσσει το Ταμείο. 

— Προγραμματίζει και παρακολουθεί την πορεία των 
Εσόδων - Εξόδων του Προϋπολογισμού και εισηγείται τη 
σωστή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

- Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Συμ¬ 
βούλιο Περιοχής και είναι χρήσιμα για τις προβλέψεις του 
Προϋπολογισμού. 

- Παρακολουθεί τα εγκεκριμένα δάνεια του Συμβου¬ 
λίου Περιοχής και τηρεί πίνακες ετησίων τοκοχρεωλυτι¬ 
κών δόσεων για κάθε περίπτωση ενημερώνοντας πάντοτε 
το Ταμείο του Συμβουλίου Περιοχής. 

- Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών και εκτάκτων πιστώσεων. 

- Επιμελείται της ασφάλισης των κινητών και ακινήτων 
του Συμβουλίου Περιοχής. 


- Φροντίζει για την υπογραφή των Χρηματικών Ενταλ¬ 
μάτων από τον Πρόεδρο, την καταχώρησή τους στο μηχα¬ 
νογραφικό σύστημα και την αρχειοθέτηση των χρηματικών 
ενταλμάτων πληρωμής με τα δικαιολογητικά τους. 

- Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστωσης για τη 
δυνατότητα έκδοσης χρηματικών ενταλμάτων πληρω¬ 
μής· 

- Ασχολείται με την προμήθεια πόσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Συμβουλίου Περιοχής και προσπαθεί να 
επιτυγχάνει τη συμφερότερη τιμή με την παρακολούθηση 
των τιμών της αγοράς, χωρίς να παραγνωρίζει την ποιό¬ 
τητα του προς προμήθεια υλικού. 

- Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πάσης φύσης υλικού των έργων και την υπογραφή τους 
από τις αντίστοιχες Επιτροπές παραλαβής, τη φύλαξη του 
υλικού στην αποθήκη του Συμβουλίου Περιοχής και την 
καταχώρησή του στα οικεία βιβλία αποθήκης. 

- Διαχειρίζεται και παρακολουθεί τη διακίνηση των δια¬ 
φόρων ειδών και τηρεί ανάλογο βιβλίο. 

- Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

- Διενεργεί κάθε πράξη σχετική με τη διαχείριση του 
υλικού, τη φύλαξή του στις αποθήκες και τη διάθεσή του 
βάσει διατακτικών της αρμόδιας υπηρεσίας. 

- Μεριμνά για την έγκαιρη ανανέωση των υλικών που 
πρόκειται να εξαντληθούν. 

- Διαβιβάζει στο Γενικό Χημείο του Κράτους για έλεγχο 
και αξιολόγηση τα είδη για τα οποία υπάρχουν ειδικοί όροι 
στις σχετικές συμβάσεις. 

-Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

- Συντάσσει συμβάσεις με τους προμηθευτές, μεριμνά 
για την κοινοποίησή τους στους αρμόδιους και παρακο¬ 
λουθεί την τήρηση των όρων των συμβάσεων για την πα¬ 
ράδοση των υλικών μέσα στις οριζόμενες προθεσμίες, και 
την επιβολή ποινικής ρήτρας σε περίπτωση εκπροθέσμων 
παραδόσεων όπως καθορίζεται στις συμβάσεις ή τις δια¬ 
κηρύξεις. 

- Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

- Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

- Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κ.λπ. 

- Εκδίδει τα γραμμάτια είσπραξης των διαφόρων Εσό¬ 
δων. 

- Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων είσπρα¬ 
ξης κατά των οφειλετών. 

- Επιμελείται την αναγκαστική είσπραξη των οφειλών 
και τηρεί τα από το Νόμο προβλεπόμενα βιβλία καταχωρί- 
σεως κατασχέσεων κ.λπ. 

- Μεριμνά για την απόδοση των υπέρ τρίτων κρατήσεων 

και τηρεί όλα τα απαραίτητα για το σκοπό αυτό βιβλία. 

- Τηρεί όλα τα από το Νόμο προβλεπόμενα λογιστικό 
βιβλία εσόδων κ.λπ. 

- Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες δια¬ 
τάξεις περί λογιστικού των Δήμων και Κοινοτήτων. 

- Τηρεί τα προβλεπόμενα από το νόμο λογιστικά βιβλία 
εξόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εξόδων, συντάσσει τους στατιστι¬ 
κούς πίνακες που υποβάλλονται στις Δημόσιες Υπηρε¬ 
σίες, συγκεντρώνει τα στοιχεία που απαιτούνται για τον 
ετήσιο απολογισμό εξόδων και καταρτίζει τον απολογισμό 
αυτό. 

- Επιμελείται της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

- Επιμελείται την κοινοποίηση των ατομικών ή γενικών 
ή ειδικών προσκλήσεων προς τους οφειλέτες. 

- Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

- Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των Υπηρεσιών του Συμ¬ 
βουλίου Περιοχής και επιβλέπει τη σωστή και αποτελε¬ 
σματική λειτουργία των εγκατεστημένων υπολογιστών 
στις Υπηρεσίες αυτές. 

- Παρακολουθεί, μελετά και αναλύει τα στατιστικά 
στοιχεία των υπηρεσιών του Συμβουλίου Περιοχής αλλά 
όσων άλλων προέρχονται από διάφορες πηγές πληροφό¬ 
ρησης, με αποκλειστική εντολή του Προέδρου. 

- Παρέχει πληροφορίες, πίνακες και ότι άλλο στατι¬ 
στικό στοιχείο ήθελε ζητηθεί από τις υπηρεσίες του Συμ¬ 
βουλίου Περιοχής και μόνο για τις δικές τους ανάγκες. 

- Παρέχει υπηρεσίες που αφορούν στην αστική και δη¬ 
μοτική κατάσταση των πολιτών. 

- Παρέχει υπηρεσίες που αφορούν στην καθαριό¬ 
τητα. 

- Παρέχει υπηρεσίες που αφορούν στη μεταφορά μα¬ 
θητών με σχολικά λεωφορεία. 

- Παρέχει υπηρεσίες που αφορούν στη διοργάνωση πο¬ 
λιτιστικών εκδηλώσεων κ.λπ. 

-Παρέχει υπηρεσίες που αφορούν στη χορήγηση 
αδειών λειτουργίας καταστημάτων κ.λπ. 

-Ακόμα ενημερώνει τους πολίτες για τα δικαιώματά 
τους και τις ενέργειες που απαιτούνται για τη διεκπεραί¬ 
ωση των υποθέσεών τους και τους εφοδιάζει με τα απα¬ 
ραίτητα πληροφορικά στοιχεία και τα διαθέσιμα έντυπα 
που έχουν θέσει στη διάθεσή του οι Δημόσιες Υπηρεσίες 
και οι Ο.Τ.Α. - μέλη του. 

- Κατευθύνει τους πολίτες στη διεκπεραίωση των υπο¬ 
θέσεών τους, και τους συμβουλεύει για την καλύτερη 
αντιμετώπιση των προβλημάτων τους. 

- Κατευθύνει και οργανώνει την επικοινωνία των πολι¬ 
τών με τις Υπηρεσίες του Συμβουλίου Περιοχής. 

- Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Συμβου¬ 
λίου Περιοχής και τη λήψη μέτρων που τους αφορά στα 
πλαίσια της γενικότερης προσπάθειας σχεδιασμού για την 
ανάπτυξη. 

β) Τμήμα Σχεδιασμού - Προγραμματισμού και Τεχνικής 
Υποστήριξης. 


Αρμοδιότητες του τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστική 
ανάπτυξη της περιοχής καθώς και η μελέτη, εκτέλεση και 
συντήρηση έργων τοπικού επιπέδου. 

Ειδικότερα στις αρμοδιότητές του ανήκουν: 

- Η συγκέντρωση, επεξεργασία και τήρηση στατιστικών 
στοιχείων για την οικονομική, κοινωνική και πολιτιστική 
κατάσταση στην περιοχή. 

- Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

- Η διατύπωση προτάσεων για την κατάρτιση των μεσσ- 
χρόνιων νομαρχιακών αναπτυξιακών προγραμμάτων. 

- Η κατάρτιση των μεσοχρόνιων και ετήσιων τοπικών 
αναπτυξιακών προγραμμάτων της περιοχής. 

- Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
στην περιοχή. 

- Η αξιοποίηση των πλουτοπαραγωγικών πόρων διακοι- 
νοτικής ή διαδημοτικής σημασίας. 

- Η υλοποίηση του πολεοδομικού σχεδιασμού στα πλαί¬ 
σια των εγκεκριμένων Ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξιακών Μελετών και τήρηση των δε¬ 
δομένων του Κτηματολογίου της Περιοχής τους, όπως 
αυτά προκύπτουν από το συνολικό σχεδιαομό και την ολο¬ 
κληρωμένη διαχείριση του Εθνικού Κτηματολογίου. 

- Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

- Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

- Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. - μέλη του Συμβουλίου Περιοχής. 

Αρθρο 5 

Ο Προϊστάμενος Δ/νσης επιλέγεται από τους κλάδους 
ΠΕ. 

Οι Προϊστάμενοι Τμημάτων επιλέγονται από τους κλά¬ 
δους ΠΕ, ελλείψει αυτών από τους κλάδους ΤΕ και ελλεί¬ 
ψει αυτών από τους κλάδους ΔΕ. 

Όσοι επιλέγονται Προϊστάμενοι από το Υπηρεσιακό 
Συμβούλιο, τοποθετούνται με απόφαση του προέδρου σε 
αντιστοίχου επιπέδου οργανικές μονάδες για τρία (3) χρό¬ 
νια. 

Οι Προϊστάμενοι εξακολουθούν να ασκούν τα καθήκο- 
ντά τους έως την τυχόν επανεκλογή τους ή την τοποθέ¬ 
τηση νέου Προϊσταμένου. 

Τον Προϊστάμενο που απουσιάζει ή κωλύεται αναπλη¬ 
ρώνει στα καθήκοντά του, ο Προϊστάμενος της αμέσως 
υποκείμενης οργανικής μονάδας κατά τη σειρά που ανα- 
φέρονται στον παρόντα Οργανισμό. 

Άρθρο 6 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Συμβουλίου Πε¬ 
ριοχής, το ύψος της οποίας δεν μπορεί να υπολογισθεί 
επακριβώς. 

Η απόφαση αυτή να δημοσιευθεϊ στην Εφημερίδα της 
Κυβερνήοεως. 

Καβάλα, 4 Δεκεμβρίου 1996 

Με εντολή Γεν. Γραμματέα 
Περιφέρειας Ανατ. Μακεδονίας - Θράκης 
Ο Αναπλ. Περιφ. Διευθυντή 
Γ. ΣΙΔΗΡΑΚΗΣ 

-♦- 

Αριθ. 20263 (6) 

Υπαγωγή προσωπικού της Κοινότητας Κόρφου Ν. Κοριν¬ 
θίας στις διατάξεις Α' μέρους Ν. 1188/81. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΚΟΡΙΝΘΙΑΣ 

Με την 20263/9.12.96 απόφαση Αναπλ. Περιφ. Δ/ντή 
Ν. Κορινθίας, εγκρίθηκε η 44/96 νόμιμη απόφαση του 
Κοινοτικού Συμβουλίου Κόρφου Ν. Κορινθίας που εκδό- 
θηκε σύμφωνα με τις διατάξεις του άρθρ. 3 Ν. 1188/81 
όπως τροποποιήθηκε με τις διατάξεις του άρθρου 8 παρ. 1 
Ν. 2307/95 και την αριθμ. 4.7.1996 σύμφωνη γνωμοδό¬ 
τηση του Υπηρεσιακού Συμβουλίου ΟΤΑ Νομού υπάγεται 
στο Α’ μέρος του Ν. 1188/81 το προσωπικό (γραμματέας) 
της Κοινότητας Κόρφου Ν. Κορινθίας. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Κόρ¬ 
φου ύψους 3.500.000 δρχ. περίπου ετησίως σε βάρος 
του Κ.Α. 1/111.1. 

Η παρούσα να δημοσιευθεϊ στην Εφημερίδα της Κυβερ- 
νήσεως. 

Κόρινθος, 9 Δεκεμβρίου 1996 

Με εντολή Γεν. Γραμ. Περιφ. Πελοποννήσου 
Ο Αναπληρωτής Περιφ. Διευθυντή 
Ε. ΤΖΩΡΤΖΑΚΗΣ 

-♦- 

(7) 

Τροποποίηση της συστατικής πράξης της Δημοτικής Επι¬ 
χείρησης Κοινωνικοπολιτιστικής και Οικονομικής ανά¬ 
πτυξης Δήμου Αριδαίας Ν. Πέλλας. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΠΕΛΛΑΣ 
Έχοντας υπόψη: 

1) Την αριθμ. 104/95 απόφαση του Δ.Σ. Αριδαίας περί 
ουστάσεως Δημοτικής Επιχείρησης με την επωνυμία «Δη¬ 
μοτική Επιχείρηση Κοινωνικής - Πολιτιστικής - Οικονομι¬ 
κής ανάπτυξης Δήμου». 

2) Την αριθμ. 2993/8.9.95 απόφαση του Περ/κού Δ/ 
ντή με την οποία συστήθηκε η ως άνω Δημοτική Επιχεί¬ 
ρηση (ΦΕΚ 842/Τ.Β75.10.95). 

3) Την αριθμ. 87/96 απόφαση του Δ.Σ. αναφορικά με το 
αντικείμενο του θέματος. 

4) Τις αξιολογηθείσες και θεωρειθήσες από την ΤΥΔΚ 
σχετικές μελέτες των επεκτεινομένων δραστηριοτήτων 
της υπόψη υφιστάμενης Κοινοτικής Επιχείρησης. 

5) Τις διατάξεις του άρθρου 14 του Ν. 2399 (ΦΕΚ 90/ 
τ.Α'/27.5.96) σύμφωνα με τις οποίες καταργούνται οι 
Περ/κοί Δ/ντές της παρ. 2 του άρθ. 4 του Ν. 2240/94 
(ΦΕΚ 153/τ.Α'/16.9.94) όπως αντικαταστάθηκε από την 
παρ. 2 του 13 του Ν. 2307/95 (ΦΕΚ 113/τ.Α') και οι αρμο- 
διότητές τους θα ασκούνται από τους αναπληρωτές τους. 

7) Την αριθμ. 1163/17.3.96 απόφαση του Γενικού 


Γραμματέα Περ/ρείας Κεντρικής Μακεδονίας, με την 
οποία ορίζεται ως νόμιμος αναπληρωτής ο Γεώργιος Κε- 
ρασίδης (ΠΕ/Α'). 

8) Τις διατάξεις του άρθ. 27 του Ν. 2081/92 (ΦΕΚ 54/ 
τ.Δ./10.9.92) αναφορικά με τον έλεγχο που προκαλούν οι 
κανονιστικές διοικητικές πράξεις. 

9) Τις διατάξεις του άρθ. 176 του Π.Δ. 410/95 (Δ.Κ.Κ.), 
αποφασίζουμε: 

θεωρούμε ότι νόμιμα λήφθηκε η αριθμ. 87/96 από¬ 
φαση του Δ.Σ. Αριδαίας με την οποία αυτό (το Δ.Σ.). 

1) Συμπληρώνει παρ. 2 της αριθμ. 104/95 προηγούμε¬ 
νης απόφασης του διευρύνοντας έτσι τις δραστηριότητες 
της Δημοτικής Επιχείρησης ως εξής: 

η) Οργάνωση λειτουργίας και διαχείρησης των υπαί¬ 
θριων λαϊκών αγορών. 

θ) Οργάνωση λειτουργίας και διαχείρησης της Δημοτι¬ 
κής αγοράς. 

ι) Οργάνωση λειτουργίας και διαχείρησης των Δημοτι¬ 
κών σφαγείων. 

ια) Η εκπόνηση τεχνικών μελετών και η εκτέλεση τεχνι¬ 
κών έργων κοινής ωφέλειας. 

ιβ) Η παροχή υπηρεσιών καθ/τας, η κατασκευή νέων και 
η συντήρηση υφιστάμενων χώρων πράσινου, αθλοπαιδιών, 
αναψυχής κλπ. 

ιγ) Η οργάνωση λειτουργία και διαχείρηση χώρων στάθ¬ 
μευσης. 

ιδ) Η διαχείρηση υπαίθριων χώρων διαφήμισης του Δή¬ 
μου Αριδαίας. 

ιε) Η προώθηση και υποστήριξη κάθε ενέργειας που 
συμβάλλει στην τοπική ανάπτυξη της περιοχής. 

2) Από τις διατάξεις της παρούσας απόφασης του Δ.Σ. 
προκαλείται δαπάνη σε βάρος του προϋπ/σμού (του Δή¬ 
μου) 2.000.000 δρχ. για το έτος 1996 και ανάλογη δαπάνη 
για τα επόμενα έτη. 

Η παρούσα απόφαση να δημοσιευθεϊ στην Εφημερίδα 
της Κυβερνήοεως. 

Έδεσσα, 9 Δεκεμβρίου 1996 

Με εντολή Γεν. Γραμ. Περιφέρειας 
Ο Διευθυντής 
ΓΕΩΡΓΙΟΣ ΚΕΡΑΣΙΔΗΣ 

-Φ- 

Αριθ. 19663 (8) 

Διορισμός μελών Διοικητικής Επιτροπής Στρατιωτικών 
Επιτάξεων (ΔΕΣΕ) στο Ν. Φθιώτιδας. 

Η ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις: 

α) Των άρθρων 32 και 33 του Ν. 4442/29 όπως τροπο¬ 
ποιήθηκε με τον Ν. 2278/40. 
β) Του ΠΔ 115/84 (ΦΕΚ 39/6.4.84 ΤΑ). 

2. Την πάγια διαταγή 8.11.1980/ΓΕΣ/ΔΟΙ/3γ. 

3. Την Φ. 454.0/48/446980/Σ. 338/31.7.84 διαταγή 
ΓΕΣ. 

4. Τα έγγραφα α) Φ. 851/16/90057/Σ. 7395/24.10.96 
της ΜΕΡΥΠ και 

β) Αριθ. 600/2.12.95 του Πρωτοδικείου Λαμίας με το 
οποίο προτείνονται μέλη της Διοικητικής Επιτροπής Στρα¬ 
τιωτικών Επιτάξεων, αποφασίζουμε: 

Διορίζουμε ως μέλη της Διοικητικής Επιτροπής Στρατί- 

ωτικών Επιτάξεων ΔΕΣΕ Ν. Φθιώτιδας για το έτος 1997 
τους παρακάτω: 

Α' Τακτικά μέλη: 

α) Χρυσούλα Πλατιά Πρωτόδικη Πρωτοδικείου Λαμίας, 
Πρόεδρο. 

β) Αθανάσιο Θεοφάνη, Πρωτόδικη Πρωτοδικείου Λα¬ 
μίας, Πρόεδρο. 

γ) Γιαντσούδη Ιωάννη Αν/χη ΜΕΡΥΠ. 

δ) Λιόλιο Κων/νο, Αν/χη ΜΕΡΥΠ. 

ε) Δημοπούλου Ανδρομάχη Πρ/νη ΔΟΥ Λαμίας. 

5. Αναπληρωματικά μέλη: 

α) Μιχαήλ Αποστολάκη, Πρωτόδικη Πρωτοδικείου Λα¬ 
μίας. 


β) Ευσταθία Μελά, Πρωτόδικη Πρωτοδικείου Λαμίας, 
γ) Κατοαρό Δημήτριο Αντ/χη ΜΕΡΥΠ. 
δ) Μυλωνά Νικόλαο Τ/χη ΜΕΡΥΠ. 
ε) Καραμήτρου Βασιλική αναπληρώτρια Πρ/νης ΔΟΥ 
Λαμίας. 

Η παρούσα απόφαση δημοσιευθεί στην Εφημερίδα της 
Κυβερνήσεως. 

Λαμία, 12 Δεκεμβρίου 1996 

Με εντολή Γεν. Γραμ. Περιφ. Στ. Ελλάδας 
Η Αναπλ. Περιφ. Διευθυντή 
ΔΗΜ. ΡΑΠΤΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


